২১ আগস্ট গ্রেনেড হামলা মামলার বিচারে সরকারের রাজনৈতিক প্রতিহিংসা চরিতার্থ করতে আদালত ‘ফরমায়েশি রায়’ দিয়েছে অভিযোগ তুলে তা প্রত্যাখ্যান করেছে বিএনপি। গতকাল আলোচিত এ মামলার রায়ের পর সংবাদ সম্মেলনে দলটির মহাসচিব মির্জা ফখরুল ইসলাম আলমগীর এই প্রতিক্রিয়া জানান। পাশাপাশি আজ সারা দেশে বিক্ষোভ সমাবেশ এবং আগামী ১৬ অক্টোবর কালো পতাকা মিছিলের কর্মসূচি দিয়েছে দলটি। এছাড়া দলটির অঙ্গসংগঠন সমূহও ৫ দিনের কর্মসূচি হাতে নিয়েছে। রায়ের পর সংবাদ সম্মেলনে বিএনপির জ্যেষ্ঠ যুগ্ম মহাসচিব রুহুল কবির রিজভী এই কর্মসূচি ঘোষণা করেন।